
	Comisia pentru Buget,

Finanţe şi Bănci
	
	Bucureşti, 5 februarie 2020 

Nr. 4c-2/34
PLx.566/2019


BIROUL  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege pentru modificarea Legii nr.227/2015 privind Codul Fiscal, trimis cu adresa nr. PLx.566/2019, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

	Sorin LAZĂR

RAPORT

asupra proiectului de Lege pentru modificarea Legii nr.227/2015 privind Codul Fiscal

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, cu proiectul de Lege pentru modificarea Legii nr.227/2015 privind Codul Fiscal.

Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat, în condiţiile articolului 75 alineatele (1) și (3) teza a III-a din Constituţia României, republicată, proiectul de Lege, în şedinţa din 21 octombrie 2019.

La dezbaterea proiectului de Lege s-au avut în vedere, avizul nefavorabil al Comisiei pentru politică economică, reformă şi privatizare și avizele favorabile ale Comisiei pentru muncă și protecţie socială, Consiliului Legislativ și Consiliului Economic și Social.


Prin inițiativa legislativă se propune, ca și pentru contractele de muncă cu timp parțial, calculul contribuției de asigurări sociale și contribuției de asigurări sociale de sănătate să se realizeze asupra câștigului brut realizat. .

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din data de 5 februarie 2020.

La lucrările Comisiei și-au înregistrat prezența un număr de 25 deputați, din totalul de 27 de membri.

În urma examinării proiectului de Lege pentru modificarea Legii nr.227/2015 privind Codul Fiscal şi a opiniilor exprimate, deputații prezenți la lucrări au hotărât, cu majoritate de voturi, să propună plenului Camerei Deputaţilor un raport de respingere a proiectului de lege, deoarece propunerile sunt deja reglementare prin Legea nr.263 din 30 decembrie 2019 pentru modificarea Legii nr. 227/2015 privind Codul fiscal. 

În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,
	SECRETAR,

	
	

	Sorin LAZĂR
	Marilen – Gabriel PIRTEA

	
	

	
	

	
	

	
	

	
	Şef serviciu,

	
	Giorgiana Ene

	
	

	
	

	
	Consilier parlamentar, 

Iulia Cazan

